Teutoburgin metsän lähellä käydyssä taistelussa vuonna 9 jaa. germaanit tuhosivat kolme legioonaa ja pysäyttivät roomalaisten etenemisen. Legio XIII Gemina lähetettiin Augusta Vindelicaan (nyk. Augsburg) Germania Superiorin provinssiin suojaamaan muilta germaanisten heimojen hyökkäyksiltä. Keisari Claudius lähetti legioonan takaisin Pannoniaan vuoden 45 aikoihin ja se leiriytyi Poetovioon (nyk. Ptuj, Slovenia).